SPORT น้ำตาร่วง งบ Q3/59 พลิกขาดทุนกว่า 40 ลบ. หลังรายได้ลด-ค่าใช้จ่ายเพิ่ม
SPORT น้ำตาร่วง งบ Q3/59 พลิกขาดทุน 40.49 ลบ. จากปีก่อนมีกำไร 14.26 ลบ. หลังรายได้ลด-ค่าใช้จ่ายเพิ่ม ขณะที่ 9 เดือนแรกขาดทุนเพิ่ม 1,596% มาที่ 208 ลบ. จากปีก่อนขาดทุน 12.27 ลบ.
14 พ.ย. 2559

บริษัท สยามสปอร์ต ซินดิเคท จำกัด (มหาชน) หรือ SPORT รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 40.49 ล้านบาท หรือขาดทุนสุทธิ 0.11 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 14.26 ล้านบาท หรือมีกำไรสุทธิ 0.04 บาทต่อหุ้น
โดยผลการดำเนินงานในไตรมาสดังกล่าวที่พลิกขาดทุน เนื่องจากรายได้จากการขายและบริการรวมทั้งรายได้จากค่าโฆษณาลดลง บริษัทมีค่าใช้จ่ายในการขายบริหารและการเงินเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 208 ล้านบาท หรือขาดทุนสุทธิ 0.56 บาทต่อหุ้น ขาดทุนเพิ่มขึ้น 1,596% จากช่วงเดียวกันของปีก่อนที่มีผลขาดทุนสุทธิ 12.27 ล้านบาท หรือขาดทุนสุทธิ 0.03 บาทต่อหุ้น